OpenLLM-France/wikimedia huggingface dataset:
# Dictionary of Greek and Roman Geography

El Dictionary of Greek and Roman Geography (Diccionari de geografia grega i romana), publicat per primera vegada el 1854, va ser l'últim d'una sèrie de diccionaris clàssics editats per l'erudit anglès William Smith (1813; 1893), que incloïa com a obres germanes un diccionari d'antiguitats gregues i romanes i un de mitologia grega i romana. Com indica Smith al prefaci «El diccionari de la geografia... està dissenyat principalment per il·lustrar els escriptors grecs i romans i permetre a un estudiant diligent llegir-los de la manera més profitosa». En dos volums massius, el diccionari va ser fet per proporcionar una cobertura detallada de tots els països, regions, ciutats, ciutats importants, característiques geogràfiques que apareixen a la literatura grega i romana, sense oblidar les mencionades únicament a la Bíblia. L'última reedició va ser el 2005.

## Referències

* ↑ Smith, William; Dictionary of Greek and Roman Geography, Londres, (1854)
* ↑ "Smith's Dictionary of Greek and Roman Geography" de North American Review, juliol 1855, pp. 268–71
* ↑ «Review of Dictionary of Greek and Roman Geography de William Smith, Part XV ('Python' a 'Salassi')». The Quarterly Review, 99, 01-09-1856, pàg. 415–451.

## Vegeu també

* Diccionari d'antiguitats gregues i romanes
* Diccionari de biografia i mitologia grega i romana

## Enllaços externs

* A Internet Archive hi ha diverses edicions del llibre
# Mosquer groguenc

El mosquer groguenc (Empidonax flavescens) és un ocell de la família dels tirànids (Tyrannidae).

## Hàbitat i distribució

Habita la selva pluvial, localment a les muntanyes de Mèxic al sud-est de Veracruz, est de Chiapas, Guatemala, El Salvador, Hondures, nord de Nicaragua, Costa Rica i oest de Panamà.

## Referències

* ↑ «Mosquer groguenc». Cercaterm. TERMCAT, Centre de Terminologia. Rev. 20/10/2022(català)
# Caputxí de Trinitat

El caputxí de Trinitat (Cebus trinitatis) és una espècie de primat de la família dels cèbids. És endèmic de Trinitat i Tobago. El seu hàbitat natural són els boscos perennifolis estacionals dels turons. Està amenaçat per la destrucció i degradació del seu hàbitat i la caça. La seva taxonomia és força discutida: alguns científics el consideren una espècie a part, d'altres el veuen com un sinònim de C. brunneus i encara d'altres el situen com a subespècie de C. albifrons. El seu nom específic, trinitatis, significa 'de Trinitat' en llatí.

## Referències

* ↑ Seyjagat, J.; Biptah, N.; Ramsubage, S.; Lynch Alfaro, J. W. «Cebus trinitatis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2021. DOI: 10.2305/IUCN.UK.2021-2.RLTS.T4085A115560059.en. [Consulta: 15 juliol 2023].
# Edmundo Bal Francés

Edmundo Bal Francés (Huelva, 1967) és un advocat espanyol. Va ser nomenat advocat de l'Estat el 1993.
A principis del 2017, com a responsable penal de l'Advocacia de l'Estat, va tenir un paper protagonista en la denúncia per delicte fiscal d'Hisenda contra diversos futbolistes que jugaven a la lliga espanyola com Messi, Cristiano Ronaldo, Falcao, Di María, Modric, o l'entrenador Mourinho. En els casos de Messi o Xabi Alonso la fiscalia no havia vist delicte i va ser l'advocacia que els va denunciar. Per aquest motiu es van viure moments de tensió entre la fiscalia i l'advocacia, normalment perquè aquesta segona demanava penes més greus.
Durant uns anys va ser escollit per presidir l'Associació d'Advocats de l'Estat espanyol. També va participar en les causes contra Jordi Pujol i de la Gürtel.
El desembre de 2018 la directora de servei jurídic de l'estat, Consuelo Castro, va substituir Edmundo Bal per Rosa Maria Seoane, que en aquell moment era secretària general d'Adif, com a representant pel judici al procés independentista català. La substitució es va fer després que Bal es negués a ometre la violència del delite de sedició. La manca de violència implicava que les penes demanades a Oriol Junqueras pasaven de 25 anys a 12 anys. Edmundo Bal es va negar a deixar de recollir al escrits d'acusació fets que implicaven violència tal com li demanava el Govern, ja que implicaven, segons ell, mentir per ell.
Li agrada la informàtica, anar a córrer i ajudar a preparar els opositors a aprovar l'examen.
El març de 2019, el partit polític Ciutadans va anunciar el fitxatge d'Edmundo Bal com a número 4 a les llistes per Madrid per a les eleccions generals del 28 d'abril. Posteriorment, el maig del 2021, es va presentar com a cap de llista del mateix partit a les eleccions a la Comunitat de Madrid, on no va treure cap diputat.
El 2024 va tancar la llista de Cree en Europa a les eleccions al Parlament europeu de 2024.

## Referències

* 1 2 «Edmundo Bal, el terror de los delincuentes fiscales que cayó por el procés» (en espanyol europeu). [Consulta: 4 febrer 2019].
* ↑ «Edmundo Bal, el progresista que acusó a los futbolistas y la Gürtel, cae por el 'procés'» (en castellà), 24-11-2018. [Consulta: 4 febrer 2019].
* ↑ «Edmundo Bal, el hombre del Estado contra el», 22-11-2018. [Consulta: 4 febrer 2019].
* ↑ «Rosa María Seoane será la jefa de lo Penal de la Abogacía del Estado y coordinará la acusación por el procés», 04-12-2018. [Consulta: 4 febrer 2019].
* ↑ «Federico Jiménez Losantos entrevista a Edmundo Bal». [Consulta: 13 octubre 2019].
* ↑ 20minutos. «'Cree en Europa', la coalición de Edmundo Bal e Iñaki Ezkerra que busca "frenar ofensivas populistas" con su candidatura europea» (en castellà), 20-05-2024. [Consulta: 9 juny 2024].
# Raphael Puig

Raphael Puig (Barcelona, final segle XVI- 23 de desembre de 1640), també anomenat Rafael Puig va ser magistrat de la Reial Audiència de Catalunya.
Comença la seva carrera com a assessor de la diputació del General, càrrec que exerceix almenys des d’agost de 1626. Haurà d’esperar més de deu anys, fins a octubre de 1636, per obtenir la plaça com a jutge de cort.
Manel Güell considera que aquest nomenament marca un punt d’inflexió de Puig a favor de les directrius de la Corona Hispànica. El maig de 1638, en el context bèl·lic entre Felip IV de Castella i Lluís XIII de França, és un dels magistrats que dona prerrogatives al virrei perquè pugui condemnar a mort als desertors sense realitzar-se un judici previ.
Puig rep l’ordre, per part del Reial Consell Criminal, d’obrir diligències sobre els excessos que els soldats castellans estan cometent arreu del país (febrer 1640), però les seves gestions són infructuoses. El 14 de maig, el virrei Dalmau III de Queralt ordena que es desplaci a Santa Coloma de Farners, juntament amb el governador Ramon de Calders, tres terços i dues companyies de cavalleria, per esclarir i castigar els assassins de l’agutzil reial Joan-Miquel de Monrodón. En trobar-se la vila pràcticament buida, els soldats cremen pràcticament totes les cases, fet que va determinar els diputats del General a demanar-ne la destitució.
La casa que tenia Puig a Barcelona va ser cremada durant el Corpus de Sang. El magistrat, que aquella jornada es trobava a Blanes, va retornar a la capital catalana d’amagat. Segons Miquel Parets, el 23 de desembre va ser tret d’una casa del carrer de Mirallers i apunyalat al bell mig d’aquesta via pública. El seu cos, juntament amb els dels magistrats Joan Baptista Gori i Lluís Ramon Fita, fou arrossegat fins a la plaça del Rei, on va ser exhibit públicament.

## Referències

* 1 2 3 «Rafael Puig» (en castellà). Real Academia de la Historia. [Consulta: 20 novembre 2022].
* ↑ «La crema de Santa Coloma de Farners». Ab Origine, 14-05-2017. [Consulta: 20 novembre 2022].
* ↑ Parets, Miquel. De los muchos sucesos dignos de memoria que han ocurrido en Barcelona y otros lugares de Cataluña (en castellà). Madrid: Imprenta y Fundición de Manuel Tello, 1889, p. 38 i 39.
# Goteló de Bidgau

Goteló o Gozeló (Gothelon o Gozelon) o Gozlí (Gozlin) († 942/943) fou comte de Bidgau i de Methingau, successor del seu pare Vigeric de Bidgau. La seva mare era Cunegunda de França.
Es va casar amb Oda (Uda) de Metz, filla del comte Gerard I de Metz i d'Oda de Saxònia. D'aquest enllaç van néixer:
* Renyer, comte de Bastogne, pare del bisbe Adalberó de Laon
* Godofreu el Captiu, comte de Verdun.
* Adalberó de Reims (arquebisbe) († 989)
# Château-Gontier

Château-Gontier és un municipi francès, situat al departament de Mayenne i a la regió de País del Loira. Château-Gontier es va formar per la unió dels burgs de Bazouges, Azé i Saint-Fort.
# Bellevue (Illinois)

Bellevue és una població dels Estats Units a l'estat d'Illinois. Segons el cens del 2000 tenia 1.887 habitants.

## Demografia

Segons el cens del 2000, Bellevue tenia 1.887 habitants, 741 habitatges, i 512 famílies. La densitat de població era de 433,7 habitants/km².
Dels 741 habitatges en un 36,3% hi vivien nens de menys de 18 anys, en un 47,8% hi vivien parelles casades, en un 16,2% dones solteres, i en un 30,9% no eren unitats familiars. En el 25,9% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,06.
Per edats la població es repartia de la següent manera: un 29,4% tenia menys de 18 anys, un 7,9% entre 18 i 24, un 31,2% entre 25 i 44, un 20,2% de 45 a 60 i un 11,3% 65 anys o més.
L'edat mediana era de 33 anys. Per cada 100 dones de 18 o més anys hi havia 91,5 homes.
La renda mediana per habitatge era de 31.098 $ i la renda mediana per família de 35.972 $. Els homes tenien una renda mediana de 31.875 $ mentre que les dones 20.396 $. La renda per capita de la població era de 14.228 $. Aproximadament el 9% de les famílies i el 10,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bellevue». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Bellevue». American Fact Finder. Oficina del Cens dels Estats Units, 12-01-2010.
# Beate Klarsfeld

Beate Klarsfeld (nascuda Beate Auguste Künzel el 13 de febrer de 1939 a Berlín, Alemanya) és una periodista francoalemanya que s'ha fet famosa per la seua dedicació a la cacera de criminals nazis juntament amb el seu marit l'escriptor, historiador i advocat Serge Klarsfeld. És la mare de l'advocat i polític francoisraelià Arno Klarsfeld.
El 2012, el partit alemany Die Linke, va proposar-la davant l'Assemblea federal d'Alemanya com a president federal alemany contra Joachim Gauck. Va obtenir 126 vots contra 991 per a Gauck.

## Activisme polític

Beate esdevingué famosa a Alemanya el 1968 arran del mastegot que va ventar al canceller Kurt Georg Kiesinger, el qual havia format part del moviment nazi. Amb el seu marit ha permès la captura de nombrosos criminals de guerra nazis com Kurt Lischka, Alois Brunner, Klaus Barbie, Ernst Ehlers i Kurt Asche.

## Referències

* ↑ «Beate Klarsfeld candidate en Allemagne». Le Figaro, 22-02-2012 [Consulta: 10 novembre 2014].
# Beregovoie (Novossibirsk)

* Per a altres significats, vegeu «Beregovoie».
Beregovoie (en rus: Береговое) és un poble de l'óblast de Novossibirsk, a Rússia, que en el cens del 2010 tenia 438 habitants, pertany al districte de Novossibirsk.

## Referències

* ↑ «детский сад "Лукоморье"».
# Barranca Yaco

Barranca de Yaco o Barranca Yaco (del castellà barranca (xaragall) i del quítxua yaku (aigua)) és una característica geogràfica al llarg de l'antic camí reial del Virregnat del Riu de la Plata, situat entre Villa Tulumba i Sinsacate, a la província de Córdoba (Argentina), on s'elevaven uns alts monticles d'espessa vegetació al costat d'una llacuna; solien aturar allà els viatgers per abeurar els seus animals, al camí entre la regió de l'Altiplà andí i la ciutat de Córdoba.
La paraula «Yaco» sembla provenir del quítxua «Yaku», que significa aigua, encara que els quítxues mai van arribar a envair territoris de la província de Córdoba, la difusió de quítxua es va deure paradoxalment a la conquesta espanyola que va saber usar al quítxua com a llengua vehicular.
El lloc és famós perquè el general Juan Facundo Quiroga, governador i cabdill de La Rioja, va ser assassinat allí per una partida liderada per Santos Pérez el 16 de febrer de 1835 durant les guerres civils argentines. Santos Pérez, juntament amb l'exgovernador de Córdoba, José Vicente Reinafé, i dos dels seus germans van ser jutjats i penjats per aquest delicte a Buenos Aires el 1837.
Des de 2009 hi ha una placa commemorativa que recorda a Quiroga i als qui van morir amb ell.

## Referències

* ↑ Zárate, Armando (1985). Facundo Quiroga, Barranca Yaco: juicios y testimonios. Colección Política e historia. Plus Ultra, p. 19 (castellà)
* ↑ Carrasco Quintana, Martín (2004). Como se mata a un caudillo: papeles de Barranca Yaco. El Calafate, p. 88. ISBN 987-1038-01-1 (castellà)
* ↑ Bigongiari, Diego (1991). A Guide to highways, villages, towns and roads: Argentina. Pirelli Argentina, 81. ISBN 950-99539-0-3
* ↑ Lynch, John (1981). Argentine dictator: Juan Manuel De Rosas, 1829-1852. Clarendon, p. 225. ISBN 0198211295
* ↑ Inauguran asfalto y monumento en Barranca Yaco. La Voz newspaper, 14 February 2009 (castellà)
# Barrancabermeja

Barrancabermeja és un districte colombià situat a la vora del riu Magdalena, a la part occidental del departament de Santander. És seu de la refineria de petroli més gran del país i és la capital de la província de Yariguíes. Dista 114 km de Bucaramanga cap a l'est i és la ciutat més gran a la regió del Magdalena Medio.
Limita al nord amb el municipi de Puerto Wilches, al sud amb els municipis de Puerto Parra, Simacota i San Vicente de Chucurí, a l'est amb el municipi de Sant Vicente de Chucurí i Girón, i a l'oest amb el riu Magdalena i el municipi de Yondó, al departament d'Antioquia.

## Economia
### Petroquímica

L'activitat petroquímica a la ciutat és de gran importància al país, a causa de ser la seu de la refineria de petroli més gran de Colòmbia que pertany a l'empresa estatal Ecopetrol .
En aquest gran complex industrial, es refinen aproximadament 252.000 barrils al dia, convertint Barrancabermeja en un municipi amb una de les millors economies de país.

### Logística i transport

Al disposar d'una artèria fluvial de summa rellevància nacional com ho és el riu Magdalena, la ciutat compta amb una terminal portuària multimodal Impala la qual ha diversificat l'economia i d'on es transporta càrrega seca i líquida cap a diferents àrees del país i del món.

## Referències

* ↑ Salazar, Sonia Luz Suárez. «El Puerto ya forma parte de la Provincia Yariguíes» (en castellà-co). [Consulta: 15 juliol 2020].
* ↑ «Copia archivada». Arxivat de l'original el 18 de novembre de 2016. [Consulta: 13 març 2017].
* ↑ «Barrancabermeja es la sexta economía del pais». , 17-08-2013 [Consulta: 14 desembre 2016].
# Batarà dorsi-rogenc

El batarà dorsi-rogenc (Dysithamnus xanthopterus) és una espècie d'ocell de la família dels tamnofílids (Thamnophilidae).

## Hàbitat i distribució

Habita els boscos de la costa sud-oriental del Brasil.

## Referències

* ↑ «Batarà dorsi-rogenc». Cercaterm. TERMCAT, Centre de Terminologia. Rev. 10/05/2021(català)
# Batarà del Napo

El batarà del Napo (Thamnophilus praecox) és una espècie d'ocell de la família dels tamnofílids (Thamnophilidae).

## Hàbitat i distribució

Habita vegetació baixa, especialment a la llarga de corrents fluvials del nord-est de l'Equador.

## Referències

* ↑ «Batarà del Napo». Cercaterm. TERMCAT, Centre de Terminologia. Rev. 10/05/2021(català)
# Beta

* Per a altres significats, vegeu «Beta (desambiguació)».
La beta és la segona lletra de l'alfabet grec.
S'escriu en majúscula: Β, en minúscula β (o ϐ). Té un valor numèric de 2. El seu nom ve d'una paraula semítica que volia dir tenda, ja que el símbol originari s'hi assemblava.
Tot i la seva semblança, cal no confondre-la amb la lligadura ß (Eszett o scharfes S) usada en alemany, que té un so i un origen completament diferents.

## Ús de beta

* Física:
** en minúscula, L'emissió beta és una forma de desintegració dels nuclis dels àtoms.
** En majúscula, partícula Β (o raigs Β, flux de partícules beta). Partícula emesa en la desintegració beta: està formada per un electró altament energètic, és a dir, que es mou a una velocitat propera a la de la llum.
* En AFI representa el so de la fricativa bilabial sonora
* En informàtica, un producte en fase beta està a punt per ser provat en públic
* En biologia, un tipus de cèl·lula que produeix insulina

## Referències

* ↑ Aguilar Ruiz, Manuel José «"Las normas ortográficas y ortotipográficas de la nueva Ortografía de la lengua española (2010) aplicadas a las publicaciones biomédicas en español: una visión de conjunto». Panace, 14, 37, 2013, pàg. 104.
Viccionari
# Beta-talassèmia

La beta-talassèmia (també coneguda com l'anèmia mediterrània) és un grup d'hemoglobinopaties hereditàries. Són formes de talassèmia causades per una síntesi reduïda o absent de les cadenes beta d'hemoglobina i poden provocar resultats diversos, des d'anèmies severes fins a condicions clínicament asimptomàtiques. La incidència global anual s'estima en 1 de cada 100.000. Les beta-talassèmies són causades per mutacions al gen HBB al cromosoma 11, i s'hereta de manera autonòmica recessiva. La gravetat de la malaltia depèn de la naturalesa de la mutació.
El blocatge del gen HBB porta a un decreixement de la síntesi de la cadena beta. La incapacitat del cos per construir noves cadenes beta porta a la producció inferior d'HbA. Les reduccions en l'HbA disponible per omplir els glòbuls vermells, al seu torn, porta a l'anèmia microcítica. L'anèmia microcítica acaba desenvolupant un funcionament insuficient de glòbuls vermells. A causa d'aquest factor, el pacient podria necessitar transfusions de sang per compensar el blocatge a les cadenes beta. La repetició continuada de transfusions sanguínies pot portar a una hemocromatosi, que acabar causant una intoxicació per ferro, que pot arribar a provocar siderosis miocardíaques i insuficiències cardíaques.

## Referències

* ↑ Konstantinidis, Theocharis G. Elsevier. Elsevier's Dictionary of Medicine and Biology, 2005. ISBN 9780080460123.
* ↑ Galanello, Renzo; Origa, Raffaella «Beta-thalassemia». Orphanet J Rare Dis. Orphanet Journal of Rare Diseases, 5, 21-05-2010, pàg. 11. DOI: 10.1186/1750-1172-5-11. PMC: 2893117. PMID: 20492708.
* ↑ Goldman, Lee; Schafer, Andrew I. Goldman-Cecil Medicine: Expert Consult - Online. Elsevier Health Sciences, 2015-04-21. ISBN 9780323322850.
* ↑ Carton, James. Oxford Handbook of Clinical Pathology. OUP Oxford, 2012-02-16. ISBN 9780191629938.
* ↑ Perkin, Ronald M.; Newton, Dale A.; Swift, James D. Pediatric Hospital Medicine: Textbook of Inpatient Management. Lippincott Williams & Wilkins, 2008. ISBN 9780781770323.
* ↑ Galanello, Renzo; Origa, Raffaella «Beta-thalassemia». Orphanet Journal of Rare Diseases, 5, 1, 21-05-2010, pàg. 11. DOI: 10.1186/1750-1172-5-11. ISSN: 1750-1172. PMC: 2893117. PMID: 20492708.
# Beta (desambiguació)

«Beta» té aquests significats:
* Botànica:
** Beta (planta), gènere de plantes comestibles
* Finances:
** Beta (finances), coeficient que mesura el risc d'un valor
* Lingüística:
** Beta, segona lletra de l'alfabet grec
* Motociclisme:
** Beta (motocicleta), constructor de motocicletes de trial
* Programari:
** Beta (programari), fase de prova d'un programari
* Tecnologia:
** Betamax, conegut popularment com a Beta era un sistema de gravació i reproducció de vídeo
# Billingham

Billingham és una ciutat i parròquia civil del municipi de Stockton-on-Tees, comtat de Durham, Anglaterra. La ciutat es troba al costat nord del riu Tees i està governada pel Consell Municipal de Stockton-on-Tees. L'assentament havia format anteriorment el seu propi municipi, però va ser eclipsat pel seu veí. Segons el cens de 2011, la ciutat tenia 35.165 habitants.
La ciutat va ser fundada circa. 650 per un grup dels angles coneguts com a poble Billa, els quals són, hom creu, l'origen del nom Billingham. En història moderna, la indústria química, i en particular l'empresa ICI, ha jugat una funció important en el creixement de Billingham. Avui ICI ja no opera a Billingham, i ha estat substituïda per altres empreses.

## Persones notables

* Jamie Bell, actor a Billy Elliot, i The Eagle
* Ann Ming, que va lluitar amb èxit per canviar la llei del Regne Unit per a casos de doble sanció, després de l'assassinat de la seva filla.
* Eddie Jobson, músic
* Paul Ferrer, membre del grup Indie Maxïmo Parc

## Referències

* ↑ «Reshaping our town centres – Stockton Council». Stockton.gov.uk. Arxivat de l'original el 2022-02-19. [Consulta: 17 maig 2022].
* ↑ This is Billingham Arxivat 7 October 2007$^{[Datemismatch]}$ a Wayback Machine.
* ↑ The Northern Echo: Ann Ming's Fight to overturn archaic double-jeopardy law, Thenorthernecho.co.uk, 15 novembre 2019
* ↑ Middlesbrough Evening Gazette – Crimes that Shook Teesside: 'Double jeopardy' killer Billy Dunlop, Gazettelive.co.uk, 28 novembre 2013

## Enllaços externs

* Billingham a Curlie
* Pàgina d'inici de l'Ajuntament de Billingham
# Benue

«Benue» té aquests significats:
* Benue-Plateau, antic estat federat de Nigèria
* Estat de Benue, estat federat de Nigèria
* Riu Benue, riu de Nigèria
* Llengües Benue-Congo, subgrup de llengües africanes de la família Níger-Congo.
* Llengües Benue-Kwa, grup de llengües africanes de la família Níger-Congo.
# Birgit Õigemeel

Birgit Õigemeel (Kohila, comtat de Rapla, 24 de setembre de 1988) és una actriu i cantant Estònia. Va representar el seu país a Eurovisió 2013, amb la cançó Et uus saaks alguse.

## Referències

* ↑ «Birgit Õigemeel, superstaar 2007» (en estonià). [Consulta: 8 gener 2022].
* ↑ «Birgit representa a Estonia en Eurovisión 2013 con la canción "Et Uus Saaks Alguse"» (en castellà). RTVE, 24-03-2013. [Consulta: 8 gener 2022].
# Berbere

El berbere (amhàric: በርበሬ, berberē; tigrinya: በርበረ, berbere) és una barreja d'espècies típica de la cuina d'Etiòpia i Eritrea. Els ingredients principals són bitxo, pebre, all, gingebre, alfàbrega seca, ruda, fenigrec, pebre negre i blanca, i korarima, una espècia emparentada amb el gingebre, nativa d'Àfrica oriental. Hi ha diverses receptes per al berbere que contenen ingredients diferents, incloent espècies i herbes poc comunes en la cuina d'Europa. A vegades conté Piper longum, una espècia semblant al pebre que s'usa a l'Índia i a Àfrica Septentrional; també pot contenir herbes salvatges etiòpiques. Els estofats, anomenats wats, més típics de la cuina etiòpica, molt sovint són assaonats amb el berbere, el qual s'afegeix a les cebes i altres ingredients aromàtics per fer la base de l'estofat.

## Referències

* ↑ «Steenbergs Organic - Ethiopian Berbere Organic Spice Blend» (en anglès). [Consulta: 25 desembre 2017].

## Vegeu també

* Curri, barreja d'espècies emprada en la cuina de l'Índia.
Viccionari
# Boet (filòsof estoic)

Boet (en llatí Boethus, en grec Βοηθός) va ser un filòsof estoic grec.
Va viure probablement una mica abans que Crisip de Soli i era autor de diverses obres entre les quals una titulada περὶφυσεως, de la qual Diògenes Laerci cita la seva opinió sobre l'essència de déu, i una altra titulada περὶεἱμαρμένης, que també cita Diògenes Laerci i en menciona l'onzè llibre. Ciceró segurament fa referència a aquesta darrera obra en el seu tractat De divinatione. És possible que aquest Boeci sigui també el que menciona Plutarc.

## Referències

* ↑ [https://quod.lib.umich.edu/m/moa/acl3129.0001.001/512?rgn=full+text;view=image;q1=BoethusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 497. ]
# Boethius (cràter)

Boethius és un cràter d'impacte en el planeta Mercuri de 114 km de diàmetre. Porta el nom del filòsof de l'Antiga Roma Anicius Manlius Severinus Boethius (c. 470 - 524), i el seu nom va ser aprovat per la Unió Astronòmica Internacional el 1976.

## Referències

* ↑ «Boethius». Gazetteer of Planetary Nomenclature. United States Geological Survey, 07-10-2016. [Consulta: 24 maig 2017].

## Vegeu també

* Llista de cràters de Mercuri